
Temeljem članka 11. Zakona o pravu na pristup informacijama („Narodne novine“, br. 25/13, 85/15, 69/22) Općina Zagorska Sela pokreće proces savjetovanja sa zainteresiranom javnošću te objavljuje 

JAVNI POZIV
[bookmark: _Hlk91578839][bookmark: _Hlk91575556][bookmark: _Hlk126325340]za savjetovanje sa zainteresiranom javnošću o Nacrtu prijedloga Odluke o mjerilima za financiranje predškolskog odgoja 

Općina Zagorska Sela pristupa izradi Odluke o mjerilima za financiranje predškolskog odgoja. Poziva se zainteresirana javnost – građani, udruge, pravne i fizičke osobe – na sudjelovanje u javnom savjetovanju o predmetnom postupku. 
Svrha ovog savjetovanja je prikupljanje informacija, stavova, mišljenja i konstruktivnih prijedloga zainteresirane javnosti. Time se podiže razina transparentnosti, omogućuje uočavanje eventualnih nedostataka predloženog teksta te osigurava visoka razina prihvaćanja općih akata koji izravno utječu na lokalnu zajednicu, ali i radi uočavanja slabosti i negativnih učinaka predloženog.
Člankom 11. stavkom 1. Zakona o pravu na pristup informacijama („Narodne novine“ broj 25/13, 85/15, 69/22) propisano je da su jedinice lokalne samouprave dužne provoditi savjetovanje s javnošću pri donošenju općih akata kojima se utječe na interese građana i pravnih osoba. Budući da se mjerilima financiranja izravno uređuje sufinanciranje predškolskog odgoja, ovaj akt predstavlja dokument od iznimnog značaja za roditelje i korisnike usluga s područja Općine. Savjetovanje se provodi u trajanju od 30 dana, 16. listopada 2026., a otvoreno je zaključno do 16. studenog 2026.
Predstavnicima zainteresirane javnosti, organizacijama civilnog društva, nevladinim, neprofitnim organizacijama, savjetovanje predstavlja priliku da svojim znanjem, iskustvom i stručnošću utječu na predloženi akt ili drugi dokument u ime skupina i interesa koje zastupaju. 
Stoga se ovim putem pozivaju svi predstavnici zainteresirane javnosti, građani, udruge, pravne i fizičke osobe da dostave svoje pisane primjedbe, prijedloge i očitovanja. Isto se dostavlja ispunjavanjem priloženog Obrasca za sudjelovanje u savjetovanju elektroničkim putem navedenom u obrascu ili dostavom na adresu Općine Zagorska Sela.
Savjetovanje je otvoreno zaključno do 16.11. 2026. godine.
Po završetku savjetovanja svi zaprimljeni prijedlozi bit će razmotreni te će se sastaviti i objaviti Izvješće o provedenom savjetovanju s javnošću na mrežnim stranicama Općine Zagorska Sela, sukladno članku 11. stavku 5. Zakona o pravu na pristup informacijama.  

                                                                                              JEDINSTVENI UPRAVNI ODJEL



PRILOZI: 

-  Nacrtu prijedloga Odluke o mjerilima za financiranje predškolskog odgoja
- Obrazac za sudjelovanje u savjetovanju s javnošću
- Obrazloženje

